pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู่”จับมือ 2 เพื่อนบ้าน จัดระบบคิว มั่นใจพิสูจน์สัญชาติต่างด้าวทันกำหนด
วันพุธที่ 6 ธันวาคม 2560
“บิ๊กอู่”จับมือ 2 เพื่อนบ้าน จัดระบบคิว มั่นใจพิสูจน์สัญชาติต่างด้าวทันกําหนด
รมว.แรงงาน ให้การต้อนรับ ออท.เมียนมา และกัมพูชา หารือประเด็นการจัดระเบียบแรงงาน
ต่างด้าว ทบทวนการปฏิบัติและเพิ่มขีดความสามารถ พร้อมสนับสนุนเจ้าหน้าที่ให้เกิดความคล่องตัว สามารถพิสูจน์สัญชาติแรงงานต่างด้าวให้ทันภายใน 31 มีนาคม 2561
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังให้การต้อนรับ H.E.U Myo Myint Than เอกอัครราชทูตสาธารณรัฐแห่งสหภาพเมียนมาประจําประเทศไทย และ H.E.Mr.Long Visalo เอกอัครราชทูตราชอาณาจักรกัมพูชาประจําประเทศไทย ในโอกาสเข้าเยี่ยมคารวะและหารือข้อราชการประเด็นการจัดระเบียบแรงงานต่างด้าว ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยกล่าวว่า วันนี้ได้หารือร่วมกับ 2 ประเทศทั้งเมียนมาและกัมพูชา ประเด็นเร่งด่วนเรื่องการจัดระเบียบพิสูจน์สัญชาติ โดยได้หารือกับเมียนมาเพื่อร่วมกันจัดระบบงานให้มีความคล่องตัวขึ้นโดยการเพิ่มเจ้าหน้าที่ให้สามารถรองรับปริมาณงานได้ รวมทั้งการแก้ไขปัญหานายหน้าเถื่อน ในส่วนของกัมพูชาที่มีแรงงานอยู่ประมาณ 500,000 คน ในจํานวนนี้มีพาสปอร์ตแล้วประมาณ 100,000 คน ส่วนที่เหลือก็จะพยายามจัดระบบให้สามารถขับเคลื่อนได้เร็วขึ้น โดยการทบทวนการปฏิบัติและเพิ่มขีดความสามารถของเจ้าหน้าที่ในการทํางานร่วมกัน ซึ่งทั้งสองประเทศก็ให้ความร่วมมืออย่างแน่นแฟ้น เพื่อให้การดําเนินการแล้วเสร็จภายใน 31 มีนาคม 2561
รัฐมนตรีว่าการกระทรวงแรงงาน กล่าวต่อว่า ที่ผ่านมายังไม่มีเจ้าภาพหลักดําเนินการอย่างเป็นระบบ ซึ่งจากการหารือในวันนี้ได้กําชับให้กรมการจัดหางานเป็นเจ้าภาพทุกศูนย์ฯ เพื่อบูรณาการทํางานระหว่างรัฐบาลฝ่ายเมียนมา ฝ่ายกัมพูชา และฝ่ายไทย ซึ่งมีกระทรวงสาธารณสุข สํานักงานตํารวจตรวจคนเข้าเมือง และกระทรวงแรงงาน ส่วนกรณีการจัดระบบคิวที่ยังไม่คล่องตัวนั้น พล.ต.อ.อดุลย์ฯ ได้กําชับว่าไม่ให้มีระบบสายนายหน้าเด็ดขาด โดยเจ้าหน้าที่กระทรวงแรงงานจะจัดระบบคิวเพื่อให้การทํางานลื่นไหล รวดเร็ว ซึ่งได้สั่งการให้นําผลการหารือในวันนี้ไปวางแผนปรับระบบการทํางานให้เรียบร้อยเพื่อให้สามารถดําเนินการ
ได้ทันที
ทั้งนี้ ทางการกัมพูชาได้ดําเนินการออกหนังสือเดินทาง (Passport) ให้แรงงานต่างด้าวสัญชาติกัมพูชาไปแล้ว 100,000 เล่ม ส่วนที่เหลืออีก 400,000 เล่ม จะจัดเจ้าหน้าที่เพื่อดําเนินการแจกเล่มให้แล้วเสร็จภายในกําหนด ส่วนกรณีการออกหนังสือเดินทาง (Passport) ที่มีหลายขั้นตอนและมีค่าใช้จ่ายสูงนั้น ทางการกัมพูชาจะหาแนวทางที่เหมาะสมเพื่อปรับขั้นตอนและค่าใช้จ่ายให้เป็นไปในรูปแบบที่ดีขึ้น โดย พล.ต.อ.อดุลย์ฯ กล่าวเพิ่มเติมว่า ในสัปดาห์หน้าจะลงพื้นที่ร่วมกัน ออท.กัมพูชา ไปตรวจเยี่ยมการดําเนินงานของศูนย์ออกเอกสารรับรองบุคคลสัญชาติกัมพูชาในกรุงเทพมหานคร ณ อิมพีเรียลเวิลด์ ลาดพร้าว เพื่อให้กําลังใจเจ้าหน้าที่และวางระบบการทํางานให้มีประสิทธิภาพมากยิ่งขึ้น
--------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
6 ธันวาคม 2560
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 7 กุมภาพันธ์ 2560
วันพุธที่ 8 กุมภาพันธ์ 2560
สรุปข่าวการประชุมคณะรัฐมนตรี 7 กุมภาพันธ์ 2560
วันนี้ (7 กุมภาพันธ์ 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำข้าราชการทุกภาคส่วนต้องประพฤติตนให้เหมาะสม อย่าทำลายภาพลักษณ์ขององค์กร
วันอังคารที่ 20 กุมภาพันธ์ 2561
นายกรัฐมนตรีเน้นย้ําข้าราชการทุกภาคส่วนต้องประพฤติตนให้เหมาะสม อย่าทําลายภาพลักษณ์ขององค์กร
นายกรัฐมนตรีเน้นย้ําข้าราชการทุกภาคส่วนต้องประพฤติตนให้เหมาะสม อย่าทําลายภาพลักษณ์ขององค์กร
วันนี้ (20 กุมภาพันธ์ 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการเผยแพร่คลิปภาพที่มีตํารวจเข้าแถวรับซองอั่งเปาว่า ได้สั่งการไปแล้ว ให้ตรวจสอบ หากพบกระทําความผิดต้องดําเนินการลงโทษ หากไม่เป็นการกระทําความผิดต้องลงโทษทางวินัย พร้อมกล่าวเน้นย้ําให้ข้าราชการทุกส่วนราชการ ต้องประพฤติตนให้เหมาะสมอย่าทําลายภาพลักษณ์ขององค์กร ซึ่งกรณีดังกล่าวที่เกิดขึ้นเป็นความเสียหายส่วนบุคคล จึงแก้ไขที่ตัวบุคคล
----------------------------------------------------------
รัฐบาลไทย-ข่าวทำเนียบรัฐบาล-รมว.ทส. เดินหน้าเชิญชวนประชาชน  ลดรับ ลดให้ ลดใช้ถุงพลาสติกหูหิ้วและโฟม
วันอาทิตย์ที่ 13 ตุลาคม 2562
รมว.ทส. เดินหน้าเชิญชวนประชาชน  ลดรับ ลดให้ ลดใช้ถุงพลาสติกหูหิ้วและโฟม
รมว.ทส. เดินหน้าเชิญชวนประชาชน
ลดรับ ลดให้ ลดใช้ถุงพลาสติกหูหิ้วและโฟม
รมว.ทส. เดินหน้าเชิญชวนประชาชน
ลดรับ ลดให้ ลดใช้ถุงพลาสติกหูหิ้วและโฟม
วันที่ 12 ตุลาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย  นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพรบุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนายนิวัฒน์​ ภาตะนันท์​ รองผู้ว่าราชการจังหวัดพระนครศรีอยุธยา​ นําคณะผู้บริหาร ข้าราชการ เจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ร่วมเดินรณรงค์
กิจกรรม “ทําความดี ด้วยหัวใจ ลดรับ ลดให้ ลดใช้ ถุงพลาสติก”  ณ​ ตลาดโก้งโค้ง​  บ้านแสงโสม​  อําเภอบางปะอิน จังหวัดพระนครศรีอยุธยา เพื่อเตรียมความพร้อมและเชิญชวนประชาชนปรับเปลี่ยนพฤติกรรมหันมาใช้ถุงผ้าหรือวัสดุทดแทนที่เป็นมิตรต่อสิ่งแวดล้อม​ แทนการใช้ถุงพลาสติกหูหิ้ว​ รวมถึงให้ความรู้ความเข้าใจการทิ้งขยะให้ลงถัง ทิ้งให้ถูก แยกขยะให้เป็น และร่วมกัน ลดรับ ลดให้ ลดใช้ถุงพลาสติกหูหิ้วและโฟม เพื่อคุณภาพชีวิตและสิ่งแวดล้อมที่ดีอย่างยั่งยืน
โอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบกล้าไม้​(มะค่าโมง, สัก, มะฮอกกานี, ยางนา)​ให้กับผู้แทน
อาสาสมัครพิทักษ์ ทรัพยากรธรรมชาติและสิ่งแวดล้อมหมู่บ้าน​ จํานวน​ 16​ อําเภอ​ และ​มอบสื่อการเรียนการสอนให้กับโรงเรียน​ จํานวน​ 2  โรงเรียน​ ในพื้นที่จังหวัดพระนครศรีอยุธยา   อีกทั้งเยี่ยมชมนิทรรศการจากหน่วยงานสังกัดกระทรวงทรัพยากรธรรมชาติและสิ่งแวดล้อม นํามาจัดแสดง เพื่อสร้างความรู้ความเข้าใจการลดใช้ถุงพลาสติกหูหิ้วให้แก่ประชาชน
ทั้งนี้ ตลาดสด ตลาดชุมชน ถือเป็นกลุ่มเป้าหมายใหญ่ และเป็นแหล่งที่มาหลักของขยะพลาสติกประเภทใช้ครั้งเดียวทิ้ง ไม่ว่าจะเป็นถุงพลาสติกหูหิ้ว แก้วพลาสติก หลอดพลาสติก กล่องโฟม เป็นต้น โดยเฉพาะขยะถุงพลาสติกหูหิ้ว พบว่ามีที่มาจากตลาดสด มากกว่าปีละ 18,000 ล้านใบ จึงถึงเวลาที่คนไทยต้องมาช่วยกันแก้ปัญหานี้ร่วมกัน​ ทั้งนี้​ ที่ผ่านมา กระทรวงฯ ได้ขับเคลื่อนการลด​ ละ​ และเลิกใช้พลาสติกที่เกินความจําเป็น รวมทั้งที่ใช้ครั้งเดียวทิ้ง ภายใต้โครงการทําความดีด้วยหัวใจ ลดภัยสิ่งแวดล้อม ด้วยการสร้างความร่วมมือกับภาคธุรกิจเอกชน ห้างสรรพสินค้า ร้านสะดวกซื้อ และตลาดสดทั่วประเทศ โดยในวันที่ 1 มกราคม 2563 เป็นต้นไป ห้างสรรพสินค้าและร้านสะดวกซื้อ 43 แห่งทั่วประเทศจะงดให้บริการถุงพลาสติกหูหิ้วแบบใช้ครั้งเดียวแล้วทิ้งให้กับลูกค้า
รัฐบาลไทย-ข่าวทำเนียบรัฐบาล-​รองโฆษกรัฐบาลเผย กรมอนามัยเตือนทำความสะอาด 10 สถานที่เสี่ยง แพร่เชื้อไวรัสโคโรนา
วันเสาร์ที่ 14 มีนาคม 2563
​รองโฆษกรัฐบาลเผย กรมอนามัยเตือนทําความสะอาด 10 สถานที่เสี่ยง แพร่เชื้อไวรัสโคโรนา
​รองโฆษกรัฐบาลเผย กรมอนามัยเตือนทําความสะอาด 10 สถานที่เสี่ยง แพร่เชื้อไวรัสโคโรนา
วันที่ 12 ก.พ.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมอนามัย กระทรวงสาธารณสุข ได้เผยแพร่ข้อมูลสถานที่เสี่ยงการแพร่กระจายเชื้อไวรัสโคโรนาสายพันธุ์ใหม่จาก 10 สถานที่ ประกอบด้วย 1. สถานที่ราชการ และสถานที่ทํางาน ขอให้ทําความสะอาดบริเวณที่สัมผัสบ่อย ๆ อย่างสม่ําเสมอ เช่น โต๊ะทํางาน คอมพิวเตอร์ อุปกรณ์ที่ใช้ทํางาน ที่จับประตู และห้องสุขา 2.รถแท็กซี่ รถตู้โดยสาร รถจักรยานยนต์รับจ้าง ขอให้ทําความสะอาดภายหลังมีการให้บริการเน้นไปที่บริเวณพื้นผิวที่ผู้โดยสารสัมผัสบ่อย ๆ เช่น ที่จับประตู เบาะที่นั่ง 3. เรือโดยสาร ให้นําแอลกอฮอล์เจลล้างมือ วางไว้พื้นที่ส่วนกลาง เช่น ห้องจําหน่ายตั๋ว และหมั่นทําความสะอาดราวจับ เก้าอี้นั่งในเรือ ที่เท้าแขน ราวบันได และท่าเทียบเรือ 4. ระบบขนส่งมวลชนทางราง เช่น รถไฟฟ้าบีทีเอส รถไฟฟ้าเอ็มอาร์ที รถไฟฟ้าแอร์พอร์ตเรียลลิงค์ และรถไฟ ให้ทําความสะอาดหลังการให้บริการเน้นไปที่บริเวณที่ผู้โดยสารสัมผัสบ่อย ๆ เช่น บริเวณที่นั่ง ที่จับ และบริเวณเหนือหัวผู้โดยสาร 5.ห้างสรรพสินค้า โรงแรม ฟิตเนส ให้นําแอลกอฮอล์เจลล้างมือวางไว้บริเวณประตูทางเข้าและทางออก บริเวณหน้าลิฟท์ รวมถึงทําความสะอาดที่จับประตู และห้องสุขขา
น.ส.ไตรศุลี กล่าวต่อว่า 6. ร้านอาหารขอให้หมั่นเช็ดทําความสะอาดที่บริเวณโต๊ะอาหารและเก้าอี้ด้วยน้ํายาฆ่าเชื้อ 7. โรงพยาบาลให้นําแอลกอฮอล์เจลล้างมือวางไว้ในบริเวณที่มีผู้ใช้บริการเป็นจํานวนมาก และให้ทําความสะอาดที่นั่ง ที่จับประตู ห้องสุขา 8. ห้องน้ําสาธารณะขอให้ทําความสะอาดที่จับสายฉีดชําระ พื้นห้องส้วม ที่รองนั่งโถส้วม ที่กดโถส้วม โถปัสสาวะ ที่เปิดก๊อกอ่างล้างมือและกลอนประตูหรือลูกบิด 9. ปั๊มน้ํามันให้ทําความสะอาดห้องสุขา ซึ่งมีผู้ใช้บริการเป็นจํานวนมาก เน้นที่สายจับฉีดชําระ บริเวณพื้นที่ห้องส้วม ที่รองนั่งโถส้วม ที่กดโถส้วม โถปัสสาวะ ที่เปิดก๊อกอ่างล้างมือ และกลอนประตูหรือลูกบิด และ 10. สถานีขนส่งผู้โดยสาร และสนามบิน ให้นําแอลกอฮอล์เจลล้างมือ วางไว้ที่บริเวณประตูทางเข้าและทางออก รวมถึงทําความสะอาดที่จับประตูห้องสุขา
“สําหรับการป้องกันไวรัสโคโรนาสายพันธ์ุใหม่นั้น ขอให้พี่น้องประชาชนสวมใส่หน้ากากอนามัยหรือหน้ากากผ้าทุกครั้งเมื่อต้องไปในพื้นที่เสี่ยงหรือมีคนแออัด รวมถึงรับประทานอาหารที่ปรุงสุกใหม่ หากจําเป็นต้องร่วมรับประทานอาหารกับผู้อื่นขอให้ใช้ช้อนกลางในการตักอาหาร นอกจากนี้ให้หมั่นล้างมือเป็นประจําโดยใช้สบู่หรือเจลล้างมือ ที่สําคัญขอให้ออกกําลังกายอย่างสม่ําเสมอเพื่อให้ร่างกายแข็งแร” น.ส.ไตรศุลี ระบุ
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องเฝ้าระวังสถานการณ์น้ำ ทั้งปัญหาภัยแล้งและปัญหาน้ำท่วม
วันอังคารที่ 4 กันยายน 2561
นายกรัฐมนตรีสั่งการหน่วยงานที่เกี่ยวข้องเฝ้าระวังสถานการณ์น้ํา ทั้งปัญหาภัยแล้งและปัญหาน้ําท่วม
นายกรัฐมนตรีสั่งการหน่วยงานที่เกี่ยวข้องเฝ้าระวังสถานการณ์น้ํา ทั้งปัญหาภัยแล้งและปัญหาน้ําท่วม
วันนี้ (4 กันยายน 2561) เวลา 14.20 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงสถานการณ์น้ําว่า จากการติดตามข้อมูลจากหน่วยงานที่เกี่ยวข้อง ได้มอบหมายให้สํานักบริหารจัดการน้ํา นําภาพรวมของสภาพดินฟ้าอากาศในภูมิภาคมาวิเคราะห์ถึงผลกระทบ เพื่อความประสานสอดคล้องผลกระทบที่จะเกิดขึ้นในอนาคต จากการรายงานพบว่าปริมาณฝนในเดือนกันยายนจะมีปริมาณลดลง ทั้งนี้ ขึ้นอยู่กับมรสุม ซึ่งในปีนี้จะมีช่วงฝนทิ้งช่วง ส่งผลทําให้เกิดภัยแล้งในหลายพื้นที่ของภูมิภาคเอเชียรวมถึงในประเทศไทย จึงต้องระมัดระวังทั้งสองทางทั้งปัญหาภัยแล้ง และปัญหาน้ําท่วม
------------------------------------------------
รัฐบาลไทย-ข่าวทำเนียบรัฐบาล-นายพุทธิพงษ์ ปุณณกันต์ รมว.กระทรวงดิจิทัลฯ นำคณะผู้บริหารของกระทรวง เข้าร่วมอวยพร รองนายกฯ ประวิตร วงษ์สุวรรณ เนื่องในโอกาสวาระดิถีวันขึ้นปีใหม่ 2563
วันศุกร์ที่ 27 ธันวาคม 2562
นายพุทธิพงษ์ ปุณณกันต์ รมว.กระทรวงดิจิทัลฯ นําคณะผู้บริหารของกระทรวง เข้าร่วมอวยพร รองนายกฯ ประวิตร วงษ์สุวรรณ เนื่องในโอกาสวาระดิถีวันขึ้นปีใหม่ 2563
นายพุทธิพงษ์ ปุณณกันต์ รมว.กระทรวงดิจิทัลฯ นําคณะผู้บริหารของกระทรวง เข้าร่วมอวยพร รองนายกฯ ประวิตร วงษ์สุวรรณ เนื่องในโอกาสวาระดิถีวันขึ้นปีใหม่ 2563
วันที่ 27 ธันวาคม 2562 (วันนี้) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารหน่วยงานในสังกัดกระทรวงดิจิทัลเพื่อเศรษฐกิจและสังคม เข้าร่วมสวัสดีปีใหม่ 2563 พลเอกประวิตร วงษ์สุวรรณ รองนายกรัฐมนตรี ณ มูลนิธิอนุรักษ์ป่ารอยต่อ 5 จังหวัด เขตพญาไท กรุงเทพฯ
********************
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเยี่ยมร้านกระทรวงสาธารณสุข ในงานกาชาดประจำปี 2561
วันศุกร์ที่ 23 พฤศจิกายน 2561
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินมาทรงเยี่ยมร้านกระทรวงสาธารณสุข ในงานกาชาดประจําปี 2561
วันนี้ (23 พฤศจิกายน 2561)  เวลา 17.00 น. สมเด็จพระเทพรัตนราชสุดา ฯ  สยามบรมราชกุมารี เสด็จพระราชดําเนินไปทรงเปิดงานกาชาด ประจําปี 2561 ภายใต้แนวคิด “125 ปี สภากาชาดไทย ร้อยดวงใจส่งต่อการให้ที่งดงาม” ณ สวนลุมพินี เขตปทุมวัน กรุงเทพมหานคร และเสด็จพระรา
วันนี้ (23 พฤศจิกายน 2561) เวลา 17.00 น. สมเด็จพระเทพรัตนราชสุดา ฯ สยามบรมราชกุมารี
เสด็จพระราชดําเนินไปทรงเปิดงานกาชาด ประจําปี 2561 ภายใต้แนวคิด “125 ปี สภากาชาดไทย ร้อยดวงใจ
ส่งต่อการให้ที่งดงาม” ณ สวนลุมพินี เขตปทุมวัน กรุงเทพมหานคร และเสด็จพระราชดําเนินมาทรงเยี่ยมร้านของกระทรวงสาธารณสุข โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข อธิบดี ผู้บริหาร ข้าราชการ บุคลากรกระทรวงสาธารณสุข เฝ้าฯ รับเสด็จ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขกล่าวว่า กระทรวงสาธารณสุข ได้ร่วมออกร้านในงานกาชาดเป็นประจําทุกปี ในปีนี้ร้านของกระทรวงสาธารณสุขได้แบ่งเป็น 4 โซน คือ 1.โซนแสดงนิทรรศการ นําเสนอนิทรรศการภายใต้แนวคิด “125 ปี สภากาชาดไทยร้อยดวงใจ ส่งต่อการให้ที่งดงาม” แบ่งเนื้อหาออกเป็น 3 องค์ ได้แก่ องค์ที่ 1 ประวัติการก่อตั้งสภากาชาดไทยทานมยูปถัมภก “ผู้บํารุงการอย่างสูงสุด สภากาชาดไทย รัชกาลที่ 5 ถึงรัชกาล ที่ 10” องค์ที่ 2 สภานายิกา สภากาชาดไทย และอุปนายิกาผู้อํานวยการสภากาชาดไทย และองค์ที่ 3 พระมหากรุณาธิคุณ และพระราชกรณียกิจของพระมหากษัตริย์ตลอด 125 ปี ของสภากาชาดไทยในพระบรมราชูปถัมภ์ และการดําเนินการของกระทรวงสาธารณสุข ซึ่งเป็นเนื้อหาที่น่าสนใจ หาชมได้ยาก
2.โซนกิจกรรมบริการด้านสุขภาพเป็นการให้บริการแก่ประชาชนที่มาร่วมงาน อาทิ บริการนวดแผนไทย บริการตรวจสุขภาพเบื้องต้นและให้คําปรึกษาด้านสุขภาพ ให้คําปรึกษาด้านสุขภาพจิต 3.การจําหน่ายยาและผลิตภัณฑ์สุขภาพจากองค์การเภสัชกรรมและโรงพยาบาลเจ้าพระยาอภัยภูเบศรในราคาย่อมเยา และ 4.กิจกรรมสร้างกุศลด้วยการจับสลากกัลปพฤกษ์ รับของรางวัลมากมาย
ทั้งนี้ งานกาชาด ประจําปี 2561 จัดขึ้นระหว่างวันที่ 23 พฤศจิกายนถึง 1 ธันวาคม 2561 ตั้งแต่เวลา
10.30 น. ถึง 22.00 น. ณ สวนลุมพินี ซึ่งร้านของกระทรวงสาธารณสุขจัดในบริเวณลานกิจกรรม ด้านฝั่งถนนวิทยุ จึงขอเชิญประชาชนร่วมงานกาชาด และเยี่ยมชมร้านของกระทรวงสาธารณสุข ตามวันและเวลาดังกล่าว
****************************** 23 พฤศจิกายน 2561
รัฐบาลไทย-ข่าวทำเนียบรัฐบาล-สธ. เผย รพร.เดชอุดม เปิดให้บริการได้ปกติ หลังได้รับผลกระทบจากพายุฤดูร้อน
วันพฤหัสบดีที่ 22 มีนาคม 2561
สธ. เผย รพร.เดชอุดม เปิดให้บริการได้ปกติ หลังได้รับผลกระทบจากพายุฤดูร้อน
กระทรวงสาธารณสุข เผยหลังโรงพยาบาลสมเด็จพระยุพราชเดชอุดม จังหวัดอุบลราชธานี ได้รับผลกระทบจากพายุฤดูร้อน พบต้นไม้โค่นล้มทับหม้อแปลงไฟฟ้า หลังคาที่จอดรถ รถยนต์ของเจ้าหน้าที่จํานวน 5 คัน  ไม่พบผู้บาดเจ็บ โรงพยาบาลสามารถเปิดให้บริการได้ตามปกติ
กระทรวงสาธารณสุข เผยหลังโรงพยาบาลสมเด็จพระยุพราชเดชอุดม จังหวัดอุบลราชธานีได้รับผลกระทบจากพายุฤดูร้อน พบต้นไม้โค่นล้มทับหม้อแปลงไฟฟ้า หลังคาที่จอดรถ รถยนต์ของเจ้าหน้าที่จํานวน 5 คัน ไม่พบผู้บาดเจ็บ โรงพยาบาลสามารถเปิดให้บริการได้ตามปกติตั้งแต่วันเกิดเหตุ
วันนี้ (22 มีนาคม 2561) แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข เปิดเผยว่า ได้รับรายงานจากนายแพทย์ประเสริฐ ชัยวิรัตนะ ผู้อํานวยการโรงพยาบาลสมเด็จพระยุพราชเดชอุดม อําเภอเดชอุดม จังหวัดอุบลราชธานี ว่า รพร.เดชอุดม ได้รับความเสียหายจากสถานการณ์พายุฤดูร้อน โดยหม้อแปลงไฟฟ้าได้รับความเสียหาย หลังคาที่จอดรถและรถยนต์ของเจ้าหน้า จํานวน 5 คัน ถูกต้นไม้ล้มทับเสียหาย และพบกระเบื้อง ฝ้าเพดาน กระจก บริเวณตึกตรวจผู้ป่วยนอก ได้รับความเสียหายบางส่วน
อย่างไรก็ตาม โรงพยาบาลสามารถรับมือกับปัญหาและแก้ไขสถานการณ์ได้ในทันที สามารถให้บริการได้ตามปกติ มีการใช้เครื่องปั่นไฟสํารองช่วยในบางจุด ไม่มีกระทบต่อการจัดบริการแต่อย่างใด ส่วนเรื่องความเสียหายของหลังคาที่จอดรถ กระเบื้องหลังคา ฝ้าเพดาน และกระจก ได้เร่งดําเนินการซ่อมแซมแล้ว โดยได้รับความช่วยเหลือจากเทศบาลและหน่วยพัฒนาการเคลื่อนที่ 56 ประจําจังหวัด ส่วนรถยนต์เจ้าหน้าที่โรงพยาบาลที่ได้รับความเสียหาย จะพิจารณาช่วยเหลือค่าซ่อมแซมต่อไป นอกจากนี้ เพื่อเป็นการเตรียมพร้อมรับมือกับสถานการณ์ที่อาจเกิดขึ้นในอนาคต ได้กําชับให้เจ้าหน้าที่เร่งสํารวจอาคารสถานที่ ป้ายประชาสัมพันธ์ ต้นไม้ ให้อยู่ในความเรียบร้อยแข็งแรง รวมถึงซักซ้อมรับมือกับสถานการณ์อย่างต่อเนื่อง
แพทย์หญิงพรรณพิมลกล่าวเพิ่มเติมว่า ได้กําชับให้โรงพยาบาลทุกแห่ง เตรียมพร้อมรับมือสถานการณ์ดังกล่าว โดยดําเนินการดังนี้ 1.เตรียมพร้อมอาคารสถานที่และครุภัณฑ์ในพื้นที่ที่มีความเสี่ยง โดยตรวจสอบให้อยู่ในสภาพมั่นคงแข็งแรง และขนย้ายครุภัณฑ์ เอกสารสําคัญไว้บนที่สูงเหนือระดับความเสี่ยงจากน้ําท่วม 2.จัดหาพื้นที่สํารอง ในกรณีที่สถานบริการไม่สามารถเปิดให้บริการได้ โดยจัดเตรียมที่สํารองหรือจัดตั้งโรงพยาบาลสนามเมื่อจําเป็น เพื่อให้สามารถเปิดบริการฉุกเฉินได้ 3.สํารวจ ประมาณการ สํารองยา เวชภัณฑ์ และอุปกรณ์ทางการแพทย์ให้เพียงพอต่อการให้บริการ และติดตามสถานการณ์อย่างใกล้ชิด
รัฐบาลไทย-ข่าวทำเนียบรัฐบาล-พม.แนะเหยื่อคนพิการถูกหักหัวคิว ถูกสวมสิทธิ์ แจ้งความร้องทุกข์ เอาผิดกับผู้กระทำผิดตามกฎหมาย
วันจันทร์ที่ 9 กันยายน 2562
พม.แนะเหยื่อคนพิการถูกหักหัวคิว ถูกสวมสิทธิ์ แจ้งความร้องทุกข์ เอาผิดกับผู้กระทําผิดตามกฎหมาย
พม.แนะเหยื่อคนพิการถูกหักหัวคิว ถูกสวมสิทธิ์ แจ้งความร้องทุกข์ เอาผิดกับผู้กระทําผิดตามกฎหมาย
4 กันยายน พ.ศ. 2562 นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ ชี้แจง กรณีเครือข่ายพิทักษ์สิทธิคนพิการจัดกิจกรรมเดินทางไกลเรียกร้องสิทธิ กรณีถูกหักหัวคิวเงินช่วยเหลือคนพิการว่า กรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ร่วมกับกระทรวงแรงงาน ดําเนินการส่งเสริมการจ้างงานคนพิการให้เป็นไปตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และแก้ไขเพิ่มเติม หากสถานประกอบการไม่ปฏิบัติตามกฎหมายการจ้างงานคนพิการ ให้เป็นไปตามมาตรา 35 ซึ่งคนพิการอาจร้องเรียนได้หลายช่องทาง ในส่วนที่กรมการจัดหางาน กระทรวงแรงงาน ได้ตรวจสอบข้อเท็จจริงแล้ว จะจัดส่งข้อมูลให้ พก. เพื่อดําเนินการแจ้งเตือนให้สถานประกอบการส่งเงินเข้ากองทุนส่งเสริมและพัฒนาคุณภาพชีวิตคนพิการ ภายใน 30 วัน หากพ้นกําหนดจะดําเนินการแจ้งอายัดทรัพย์และดําเนินคดีต่อไป โดยมีอายุความ 10 ปี ส่วนกรณีการหักหัวคิวการจ้างงานคนพิการตามมาตรา 35 ที่จังหวัดกาฬสินธุ์ ได้สอบข้อเท็จจริงแล้วผลปรากฎว่าเป็นความผิดฐานฉ้อโกง พก. จึงแนะนําให้ผู้ถูกละเมิดสิทธิ ไปแจ้งความร้องทุกข์เอาผิดกับผู้กระทําผิดตามกฎหมายแล้ว
รัฐบาลไทย-ข่าวทำเนียบรัฐบาล-สธ.ติดตามการจัดการน้ำโรงพยาบาลสุรินทร์
วันเสาร์ที่ 17 สิงหาคม 2562
สธ.ติดตามการจัดการน้ําโรงพยาบาลสุรินทร์
กระทรวงสาธารณสุข ติดตามความคืบหน้าการจัดการน้ําในสถานการณ์ภัยแล้งจากฝนทิ้งช่วง โรงพยาบาลสุรินทร์ เปิดให้บริการตามปกติ พร้อมเร่งตรวจสอบคุณภาพน้ําจากบ่อบาดาล ปรับให้ได้มาตรฐานใกล้เคียงน้ําประปา เพื่อให้มีน้ําใช้พอเพียง โดยมีภาครัฐ เอกชน และประชาชนในพื้
กระทรวงสาธารณสุข ติดตามความคืบหน้าการจัดการน้ําในสถานการณ์ภัยแล้งจากฝนทิ้งช่วง โรงพยาบาลสุรินทร์ เปิดให้บริการตามปกติ พร้อมเร่งตรวจสอบคุณภาพน้ําจากบ่อบาดาล ปรับให้ได้มาตรฐานใกล้เคียงน้ําประปา เพื่อให้มีน้ําใช้พอเพียง โดยมีภาครัฐ เอกชน และประชาชนในพื้นที่ให้การสนับสนุนน้ําดื่มอย่างต่อเนื่อง
วันนี้ (17 สิงหาคม 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ความคืบหน้าสถานการณ์วิกฤตภัยแล้ง จากฝนทิ้งช่วงโรงพยาบาลสุรินทร์ ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้กําชับให้ติดตามสถานการณ์อย่างใกล้ชิด ได้รับรายงานว่าขณะนี้โรงพยาบาลสุรินทร์ สามารถให้บริการทางการแพทย์ตามปกติ ในส่วนที่มีความจําเป็นใช้น้ําประปาในการให้บริการ ได้แก่ ห้องผ่าตัด หน่วยไตเทียม หน่วยทันตกรรม ศูนย์ส่องกล้อง ห้องสวนหัวใจ ห้องปฏิบัติการ หน่วยโภชนาการ และหน่วยจ่ายกลาง มีน้ําประปาจากการประปาส่วนภูมิภาค จังหวัดสุรินทร์ สําหรับน้ําดื่มผู้ป่วย ญาติ และเจ้าหน้าที่ที่ปฏิบัติงานนั้นได้รับการสนับสนุนจากองค์กรภาครัฐ เอกชน และประชาชนอย่างต่อเนื่อง
นายแพทย์สุขุม กล่าวต่อว่า ด้านความคืบหน้าการจัดหาแหล่งน้ําสํารอง ได้ดําเนินการขุดเจาะแล้วเสร็จในวันที่ 14 สิงหาคม 2562 จํานวน 8 บ่อ เข้าสู่ระบบการกรองและอยู่ระหว่างการตรวจสอบคุณภาพน้ํา โดยส่งไปที่ศูนย์วิทยาศาสตร์การแพทย์ เขต 9 จังหวัดนครราชสีมา และได้เร่งปรับคุณภาพน้ํา ให้เทียบเคียงน้ําประปาโดยเร็วที่สุดเพื่อบริการประชาชน ทั้งนี้ ข้อมูล ณ วันที่ 16 สิงหาคม 2562 มีปริมาณน้ําสํารองในอาคาร รวม 1,040,185 ลิตร อย่างไรก็ตาม โรงพยาบาลสุรินทร์ยังคงมาตรการประหยัดน้ําในทุกหน่วยบริการ และติดตามเฝ้าระวังโรคภัยจากภาวะภัยแล้งขาดแคลนน้ําอย่างต่อเนื่อง
*******************17 สิงหาคม 2562
********************************
รัฐบาลไทย-ข่าวทำเนียบรัฐบาล-คนร. เห็นชอบในหลักการแผนแก้ไขปัญหา ระยะสั้นและระยะยาว ของ บมจ.การบินไทย มอบ คค. นำเสนอคณะรัฐมนตรีพิจารณาต่อไป
วันพุธที่ 29 เมษายน 2563
คนร. เห็นชอบในหลักการแผนแก้ไขปัญหา ระยะสั้นและระยะยาว ของ บมจ.การบินไทย มอบ คค. นําเสนอคณะรัฐมนตรีพิจารณาต่อไป
คนร. เห็นชอบในหลักการแผนแก้ไขปัญหา ระยะสั้นและระยะยาว ของ บมจ.การบินไทย มอบ คค. นําเสนอคณะรัฐมนตรีพิจารณาต่อไป
วันนี้ (29 เม.ย.63) เวลา 10.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายรัฐวิสาหกิจ (คนร.) ครั้งที่ 1/2563 โดยมี นายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงการคลัง นายศักดิ์สยาม ชิดชอบ รัฐมนตรีว่าการกระทรวงคมนาคม นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และผู้ที่เกี่ยวข้องเข้าร่วมการประชุม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) ได้เปิดเผย ว่า การประชุม คนร. ครั้งนี้ถือเป็นการประชุมครั้งแรกของ คนร. ภายใต้พระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562 (พ.ร.บ. พัฒนารัฐวิสาหกิจฯ) โดย คนร. ตาม พ.ร.บ.พัฒนารัฐวิสาหกิจฯ นี้ มีหน้าที่สําคัญในการเสนอแนะนโยบายในการพัฒนา การกํากับดูแล และการแก้ไขปัญหารัฐวิสาหกิจ รวมทั้งจัดทําแผนพัฒนารัฐวิสาหกิจที่จะเป็นแผนที่กําหนดเป้าหมาย ทิศทาง และนโยบายให้แก่รัฐวิสาหกิจในภาพรวมฉบับแรกของประเทศไทย นอกจากนี้ คนร. ชุดนี้จะกํากับดูแล การดําเนินงานของรัฐวิสาหกิจผ่านระบบประเมินผลการดําเนินงานรัฐวิสาหกิจ และกําหนดแนวทาง การกํากับดูแลกิจการที่ดีในรัฐวิสาหกิจ เพื่อให้การดําเนินงานของรัฐวิสาหกิจมีประสิทธิภาพ ประสิทธิผล โปร่งใส และตรวจสอบได้ สําหรับการประชุม คนร. ครั้งที่ 1/2563 นี้ ได้พิจารณาในเรื่องดังนี้
1. แต่งตั้งคณะอนุกรรมการ 2 ชุด เพื่อผลักดันงานเร่งด่วนของ คนร. ดังนี้
1.1 คณะอนุกรรมการจัดทําแผนพัฒนารัฐวิสาหกิจ โดยมีนายเทวินทร์ วงศ์วานิช เป็นประธานอนุกรรมการ เพื่อจัดทําร่างแผนพัฒนารัฐวิสาหกิจ
1.2 คณะอนุกรรมการกําหนดหลักเกณฑ์การประเมินผลการดําเนินงานรัฐวิสาหกิจ โดยมีปลัดกระทรวงการคลังเป็นประธานอนุกรรมการ เพื่อจัดทําร่างหลักเกณฑ์การประเมินผล การดําเนินงานรัฐวิสาหกิจ
2. พิจารณาแผนการแก้ไขปัญหาของบริษัท การบินไทย จํากัด (มหาชน) (บกท.) ที่ผ่านการพิจารณาของกระทรวงคมนาคมและกระทรวงการคลังมาแล้ว ซึ่ง คนร. เห็นด้วยในหลักการของแผนดังกล่าวที่จะช่วยแก้ไขปัญหา ทั้งระยะสั้นและระยะยาวของ บกท. ภายใต้สถานการณ์ปัจจุบัน เพื่อให้ บกท. สามารถสนับสนุนยุทธศาสตร์ การท่องเที่ยว การค้า และการลงทุนของประเทศได้อย่างยั่งยืน และได้มอบให้กระทรวงคมนาคม (คค.) นําเสนอคณะรัฐมนตรีพิจารณาต่อไป
-------------------------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากฝ่ายเลขานุการ คนร.)
รัฐบาลไทย-ข่าวทำเนียบรัฐบาล-รมว.ยุติธรรม ตรวจเยี่ยมหน่วยงานในพื้นที่ จ.นราธิวาส พร้อมมอบนโยบายเพื่อการอำนวยความยุติธรรมให้กับประชาชนในพื้นที่อย่างทั่วถึงและเป็นธรรม
วันอังคารที่ 6 มิถุนายน 2560
รมว.ยุติธรรม ตรวจเยี่ยมหน่วยงานในพื้นที่ จ.นราธิวาส พร้อมมอบนโยบายเพื่อการอํานวยความยุติธรรมให้กับประชาชนในพื้นที่อย่างทั่วถึงและเป็นธรรม
นายสุวพันธ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมขับเคลื่อนการแก้ไขปัญหาจังหวัดชายแดนใต้ของกระทรวงยุติธรรม ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๔
เมื่อวันศุกร์ที่ ๒ มิถุนายน ๒๕๖๐ เวลา ๐๙.๓๐ น.
นายสุวพันธ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมขับเคลื่อนการแก้ไขปัญหาจังหวัดชายแดนใต้ของกระทรวงยุติธรรม
ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๔
ประจําปีงบประมาณ พ.ศ. ๒๕๖๐ โดยมีคณะผู้บริหารระดับสูง
และหัวหน้าหน่วยงานสังกัดกระทรวงยุติธรรมในจังหวัดชายแดนภาคใต้
ประกอบด้วย จังหวัดสงขลา ปัตตานี นราธิวาส และยะลา เข้าร่วมฯ
ณ โรงแรม ดิ อิมพีเรียล จังหวัดนราธิวาส
ในการนี้ รัฐมนตรีว่าการกระทรวงยุติธรรม ได้มอบนโยบายและเน้นย้ําให้หน่วยงานในพื้นที่
จะต้องขับเคลื่อนการทํางานทั้งในส่วนที่เป็นยุทธศาสตร์การทํางานของกระทรวง
และนโยบายที่สําคัญของรัฐบาล รวมทั้งการสนับสนุนการทํางานของจังหวัด และกระทรวงยุติธรรม
โดยจะต้องให้ความรู้ทางด้านกฎหมายแก่ประชาชน สร้างการรับรู้ให้ประชาชนได้รู้ถึงสิทธิที่พึงได้รับ
จนนําไปสู่การเข้าถึงงานบริการของกระทรวงยุติธรรม การให้ความคุ้มครองสิทธิและเสรีภาพของประชาชน
ตลอดจนการอํานวยความยุติธรรมให้กับประชาชนตั้งแต่ต้นทาง กลางทาง และปลายทางอย่างเป็นธรรม
รวดเร็วและเสียค่าใช้จ่ายที่น้อยที่สุด นอกจากนี้จะต้องทํางานในมิติของการบูรณาการร่วมกับทุกภาคส่วน
เพื่อให้การดําเนินงานเป็นไปอย่างมีประสิทธิภาพมากยิ่งขึ้น
ต่อจากนั้น รัฐมนตรีว่าการกระทรวงยุติธรรม และคณะ
ตรวจเยี่ยมการดําเนินงานของเรือนจําจังหวัดนราธิวาสและสถานพินิจและคุ้มครองเด็กและเยาวชนจังหวัดนราธิวาส
พร้อมทั้งให้กําลังใจเจ้าหน้าที่ ผู้ต้องขัง รวมทั้งเด็กและเยาวชนในสถานพินิจฯ
เพื่อให้การพัฒนาพฤตินิสัยผู้ที่ก้าวพลาดเป็นไปอย่างมีประสิทธิภาพและสามารถคืนคนดีสู่สังคมต่อไป
นอกจากนี้ได้เดินทางไปตรวจความคืบหน้าการก่อสร้างเรือนจําจังหวัดนราธิวาสแห่งใหม่อีกด้วย